钦定古今图书集成/历象汇编/庶征典/第081卷 > 《观象玩占》 > 明
## 钦定古今图书集成/历象汇编/庶征典/第081卷 > 《观象玩占》 > 明

### 太祖洪武二年甘露降

按《续文献通考》：“二年己酉冬十月甲戌，膏露降于干
清宫后苑苍松之上，光润如酒，凝结如珠，肪白饴甘，
弥布松柯。”

洪武四年，甘露降。

按《明宝训》：四年十月甲戌，甘露降于锺山，群臣称贺。
太祖曰：“休咎之征，虽各以类应，朕德凉薄，乌足以致
斯？”翰林应奉睢稼对曰：“圣人之德，上及太清，下及太
宁，中及万灵，则膏露降。陛下恭敬天地，辑和人民，故
嘉祥显著。”起居注魏观曰：“帝王恩及于物，顺于人，而
甘露降。陛下宽租赋，减徭役，而百姓欢豫，神应之至，
以此故也。”翰林侍读学士危素曰：“王者敬养耆老，则
甘露降而松柏受之。今甘露降于松柏，乃陛下尊贤
养老之所致也。宜告于宗庙，颁示史馆，以永万亿年
无疆之休。”太祖曰：“卿等爰引载籍，言非无征。然朕心
存警惕，惟恐不至，乌敢当此？一或忘鉴戒而生骄逸，
安知嘉祥不为灾异之兆乎？告诸宗庙，颁之史馆，非
所以垂示于天下后世也。”群臣皆顿首谢。

洪武五年，甘露降。

按：《续文献通考》：“洪武五年冬十一月，甘露又降锺山，
越明年，仍降如初。”

洪武七年，甘露降。

按《大政纪》，“洪武七年十一月壬戌，甘露降于锺山。”刘
基作颂述，“洪武四年十月降于锺山，五年十一月又
降，今年仍降如初。”

洪武八年，甘露降。

按《大政纪》：洪武八年十一月乙丑，甘露降于圜丘青
松之上。上诣斋宫省视坛场，亲睹甘露凝枝，悬垂上
下，有若明珠，命采而尝之，入口如饴糖，诏群臣从行
者共采食之，儒臣咸献歌诗以颂德。上曰：“人之常情，
好祥恶妖，然天道幽微莫测，若恃祥未必获吉，惩妖
未必皆凶。盖闻灾而惧，或蒙见休，见瑞而喜，或以致
咎。何则？凡人惧则戒心常存，喜则侈心易纵。朕德不
逮，惟图修省之不暇，岂敢以此为己所致哉！”因著《甘
露论》，以示群臣。〈按明宝训明昭代典则俱作十一月甲戌〉
洪武十四年，“甘露降。”

按《江南通志》：“十四年十二月，甘露降锺山。”

### 成祖永乐四年甘露降

按《大政纪》：“永乐四年十一月己巳，甘露降孝陵，松柏
醴泉出神乐观。群臣上奏，贺圣孝瑞应。上以因祥思
惧，不宜怠忽，申饬之。上于十一月庚申修举金箓斋
法于朝天宫神乐观洞神宫，追荐皇考皇妣；甲子，庆
云见朝天宫；乙丑甘露降于宫树，丙寅祥云复见，既
讫事二日，复有此祯祥。侍臣杨士奇等俱有诗颂。”
按《名山藏》：永乐四年十一月，甘露降孝陵，醴泉出神
乐观，献宗庙，赐廷臣敕曰：“朕敬谨事天，致孝皇考、皇
妣，普及幽灵，祯祥叠见，尔群臣表贺，朕不敢当。斯皆
上天眷祐，皇考、皇妣圣灵垂荫，及尔群臣尽心辅朕，
协和神人之所感格。朕观自古有道之君，祥瑞之来，
愈加警畏。尔宜勉辅朕躬，承天与朕皇”考皇妣鉴临
之意。

永乐十年，甘露降。

按《名山藏》：“永乐十年十月甲子，甘露降方山，猎于武
冈山之阳，群臣表贺。”

永乐十七年，甘露降。

按《大政纪》，永乐十七年十一月“丁巳，甘露降孝陵松
柏，三日，儒臣进贺表。”

按《续文献通考》：“永乐十七年十一月，甘露降于孝陵
之松柏，凡四日，凝为玉脂，融为琼液，粲若垂珠，联若
编贝。其芳香之气，甘美之味，旁达莫可拟伦。时仁宗
为太子监国，遣人采献。成祖祇荐宗庙，颁赐百官。
永乐十八年，甘露降。”

按《名山藏》，“永乐十八年冬十月癸亥，甘露降孝陵松
柏。”

### 英宗正统五年甘露降

按《云南通志》：“正统五年秋八月，甘露降于石屏州学
宫。”

### 天顺八年甘露降

按《山东通志》：“天顺八年，青城县甘露降于学宫。”

### 宪宗成化四年甘露降

按《湖广通志》：“成化四年二月，襄阳甘露降于学宫柏
树成化六年，甘露降。”

按《名山藏》：“成化六年正月壬戌，甘露降于郊坛”
按《续文献通考》：“成化六年庚寅春，甘露降于郊坛松
柏，上亲御斋宫，取以赐百官。大学士彭时、翰林学士
尹直撰《甘露颂》以进。”

### 孝宗弘治二年甘露降

按《山西通志》：“弘治二年八月，保德甘露降文庙柏树，
味如蜜，凡三日始干。”

弘治五年，甘露降。

按《江南通志》：“弘治五年，庐州甘露降。”

弘治六年，甘露降。

按《山西通志》：“弘治六年春，屯留甘露降。”

弘治十七年，甘露降。

按《福建通志》：“弘治十七年，顺昌甘露降县庭。”

### 武宗正德二年甘露降

按《湖广通志》：“正德二年，襄阳甘露降于柏树。”

正德三年，甘露降。

按《湖广通志》：“正德二年，襄阳甘露降于凤凰山，松柏
味如饴，人争取食之。”

正德八年，甘露降。

按《浙江通志》：“正德八年十二月，石门甘露降。”

正德十年，甘露降。

按《江南通志》：“正德十年，洞庭东山甘露降。”

按《广西通志》：“正德十年，梧州府有甘露降于学宫。
正德十二年，甘露降。”

按《江西通志》：“正德十二年，甘露降于南昌府学宫。
正德十六年，甘露降。”

按《陕西通志》。“正德十六年四月，凤翔府甘露降。”
按《四川总志》：“正德十六年，武降，甘露降。”

### 世宗嘉靖三年甘露降

按《福建通志》：“嘉靖三年十月，甘露降。”

嘉靖六年，甘露降。

按《陕西通志》：“嘉靖六年四月，华阴甘露降县前树三
日。”

按《福建通志》：“嘉靖六年三月，甘露再降。”

嘉靖七年，甘露降。

按《永陵编年史》：“‘嘉靖七年春正月甲戌朔，甘露降长
泰县。三月，南赣巡抚汪𬭎言，戊子元日，长泰天降甘
露。皇上仁孝之道，追隆舜武，精一之心，媲美汤文。名
号正而伦理明，礼乐兴而刑罚中。至和感召，天降祯
祥’。帝曰：‘甘露呈瑞，以朕仁孝感格，岂敢当。惟奉天庇
民，以答灵贶耳。其遣官祭告，荐于宗庙，颁赐群臣’。”
按《福建通志》。嘉靖七年。龙溪龙岩平和。甘露降松柏
上。如霜饴。食之甘

嘉靖八年，甘露降。

按《山西通志》：“嘉靖八年，岢岚州甘露降。卫治前柳树
上，露白如酥，甘如蜜，人争食之，三日而尽。”

按《湖广通志》：“嘉靖八年冬十一月，甘露降于显陵。
嘉靖九年，甘露降。”

按《大政纪》，嘉靖九年十二月己卯，甘露降显陵。是岁
除夕，帝亲制《闻讲诗》，御书赐夏言。先是，言讲《中庸至
圣至诚章》，致望于帝，故有是赐。

按，《续文献通考》：“九年冬十二月己卯，甘露降于显陵，
守臣以闻。明年正月辛卯，上亲制《钦天记颂》。”

嘉靖十二年，甘露降。

按《湖广通志》：“嘉靖十二年二月，德安甘露降于学宫
柏上，三月又降于吉阳山。”

嘉靖十七年，甘露降。

按《大政纪》：“嘉靖十七年正月壬寅，帝祈谷于大祀殿，
甘露降龙溪县。三月，巡按福建御史李元阳奏上甘
露，帝以颁赐内阁及文武。”

嘉靖十九年，甘露降。

按《湖广通志》：“嘉靖十九年三月，德安甘露降。”

嘉靖二十年，甘露降。

按《潞安府志》：“嘉靖二十年二月，襄垣学宫甘露降。
嘉靖三十二年，甘露降。”

按《陕西通志》：“嘉靖三十二年，甘露降启圣祠柏树，滴
如凝脂，食之如蜜。”

嘉靖三十九年，“甘露降。”

按《云南通志》：“嘉靖三十九年十二月，永平甘露降。
嘉靖四十一年，甘露降。”

按《续文献通考》：“嘉靖四十一年壬戌，甘露降于承天
皇陵之松树。时镇守太监张方以献，世宗悦，群臣称
贺，仍遣成国公朱希忠往承天祭告陵寝。其承天分
守参议及知府、太监各赏银有差。”

按《湖广通志》：“嘉靖四十一年冬十月，长至甘露降于
顺德山松”

嘉靖四十二年，“甘露降。”

按《湖广通志》：“嘉靖四十二年七月，京山甘露降于学
宫古柏。”

### 神宗万历十四年甘露降

按《云南通志》：“万历十四年，赵州甘露降。”

万历十八年，甘露降。

按《浙江通志》：“万历十八年，汤谿，甘露降。”

万历三十九年，甘露降。

按《云南通志》：“万历三十九年，云南九峰山，甘露降于
松，白如脂。”

万历四十二年，甘露降。

按《四川总志》：“万历四十二年除夕，甘露降于通江县
向阁墓松上，形味如脂饴，元日复降。”

万历四十七年，甘露降。

按《四川总志》：“万历四十七年又三月，成都中和门外
有甘露降。”

万历四十八年，甘露降。

按《湖广通志》：“万历四十八年，安陆甘露降于寝园松
柏。”

按《云南通志》：“万历四十八年，甘露降于云龙。”

### 熹宗天启二年甘露降

按《云南通志》：“天启二年冬，甘露降于云龙。”

天启三年，甘露降。

按《云南通志》：“天启三年二月，甘露降于大理，圆莹如
珠。”

天启七年，甘露降。

按《吴县志》：“天启七年丁卯八月二十四日至二十八
日，花山甘露降，岩谷林木遍满。